Tithoréa

Tithoréa () on Kreikan kylä sekä samanniminen Amfíkleia-Eláteian kunnan kunnallisyksikkö (Δημοτική Ενότητα Τιθορέας, Dimotikí Enótita Tithoréas) ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 3 198 ja varsinaisen Tithoréan kylän väkiluku 630 (vuonna 2011).

Tithoréan kylä sijaitsee linnuntietä noin 40 kilometriä kaakkoon Lamíasta ja noin 26 kilometriä luoteeseen Livadeiásta. Se on rakennettu Parnassós-vuoren koillisrinteeseen. Hieman alempana sijaitsee suurempi Káto Tithoréan kylä eli ”Alempi Tithoréa”. Tithoréan kylän alkuperäinen nimi oli slaavilaisperäinen Velítsa (Βελίτσα). Se nimettiin uudelleen vuonna 1926 samalla paikalla sijainneen antiikin aikaisen Tithorean eli Neonin kaupungin mukaan. Tithoréan kunnallisyksikkö käsittää Amfíkleia-Eláteian kunnan keskiosan.

Tithoréa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amfíkleia-Eláteian kunnaksi yhdessä Amfíkleian ja Eláteian kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Tithoréan kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Agía Paraskeví Agía Paraskeví 180 Agía Marína Lokrídos Agía Marína 229 Ierá Moní Agías Marínas (luostari) 1 Káto Tithoréa Káto Tithoréa 1 841 Módi Ierá Moní Modíou (luostari) 6 Módi 311 Tithoréa Ierá Moní Odigítrias (luostari) 0 Tithoréa 630 Yhteensä: 3 198

 Lähteet 

Luokka:Amfíkleia-Eláteia
Luokka:Keski-Kreikan entiset kunnat
Luokka:Keski-Kreikan kylät